**ບົດທີ 1: ການລົງທະບຽນ Gmail**

|  |
| --- |
| **1. ຄຳອະທິບາຍເນື້ອໃນ** |
| ຂໍຕ້ອນຮັບເຂົ້າສູ່ ບົດຮຽນບົດທຳອິດຂອງທ່ານ ກັບແອັບ ToolaKit!  ໃນບົດຮຽນນີ້ ທ່ານຈະໄດ້ຮຽນຮູ້ວິທີການລົງທະບຽນທີ່ຢູ່ອີເມວໃນ Gmail.  ການມີ ທີ່ຢູ່ອີເມວ Gmail ເປັນຂອງທ່ານເອງ ແມ່ນມີຄວາມສຳຄັນຫຼາຍ ເມື່ອເວົ້າເຖິງເຄື່ອງມືອັອນລາຍ. ຄວາມຈິງແລ້ວ, ທຸກໆແອັບ ຫລື ແອັບພຼີເຄຊັນ ຈະຂໍທີ່ຢູ່ອີເມວຂອງຜູ້ທີ່ຈະເຂົ້າໄປນຳໃຊ້ໃນລະຫວ່າງການລົງທະບຽນ, ສະນັ້ນ ນີ້ຈິ່ງແມ່ນ ບາດກ້າວທຳອິດຂອງທ່ານ.  ມາເລີ່ມຕົ້ນດ້ວຍການລົງທະບຽນບັນຊີ Gmail ຂອງທ່ານເລີຍ.  **ປຸ່ມ**: ມາເລີ່ມກັນເລີຍ! |

|  |
| --- |
| **2. ຂ້າມໄປຂໍ້ຖັດໄປ** |
| ທ່ານມີບັນຊີ Gmail ແລ້ວບໍ?  **ປຸ່ມ:** ມີແລ້ວ  **ປຸ່ມ**: ບໍ່ມີ |

|  |
| --- |
| **3. ຄໍາອະທິບາຍເນື້ອໃນ** |
| ໂອ້ດີແທ້ໆ! ສະແດງວ່າ ທ່ານບໍ່ແມ່ນມືໃໝ່ ໃນການລົງທະບຽນ Gmail. ພວກເຮົາຫວັງວ່າ ທ່ານຈະສາມາດສອນຄົນອື່ນໃຫ້ມີຄວາມເຂົ້າໃຈລະບົບດີຈີຕໍລ ຄືກັນກັບທ່ານໄດ້.  ກະລຸນາຕື່ມທີ່ຢູ່ Gmail ຂອງທ່ານ ໃສ່ໂປຼໄຟລ໌ ToolaKit. ຈາກນີ້ ພວກເຮົາສາມາດສົ່ງຫົວຂໍ້ໃໝ່ມ່ວນໆ ໃຫ້ທ່ານໄດ້ໃນພາຍຫຼັງ.  **ປຸ່ມ:** ອັບເດດໂປຼໄຟລ໌ຂອງຂ້ອຍ! |

|  |
| --- |
| **4. ຂ້າມໄປຂໍ້ຖັດໄປ** |
| ການລົງທະບຽນ Gmail ແມ່ນງ່າຍຫຼາຍ. ຄວາມຈິງແລ້ວ ທ່ານໄດ້ເຮັດສິ່ງທີ່ຄ້າຍຄືກັນນີ້ແລ້ວ ໃນຕອນທີ່ທ່ານລົງທະບຽນແອັບດັ່ງກ່າວນີ້!  ທ່ານສາມາດຂ້າມໄປລົງທະບຽນໄດ້ເລີຍ ຫຼື ທ່ານສາມາດເຂົ້າອ່ານບາງຄຳແນະນຳກ່ອນ ເພື່ອກຽມຕົວກ່ອນລົງທະບຽນທີ່ຢູ່ Gmail ທໍາອິດຂອງທ່ານ. ທ່ານຢາກ​ເຮັດ​ຫຍັງ?  **ປຸ່ມ:** ຮຽນຮູ້ບາງຄໍາແນະນໍາ!  **ປຸ່ມ:** ລົງທະບຽນ Gmail ຕອນນີ້ເລີຍ! |

|  |
| --- |
| **5. ຄໍາອະທິບາຍເນື້ອໃນ** |
| ຂໍຕ້ອນຮັບເຂົ້າສູ່ພາກຄຳແນະນຳພິເສດ! ໃນພາກນີ້ຈະແນະນຳທ່ານກ່ຽວກັບບາງສ່ວນທີ່ຫຍຸ້ງຍາກໃນຂັ້ນຕອນການລົງທະບຽນ. ເຊິ່ງມັນອາດຊ່ວຍທ່ານໃນການກຽມຄວາມພ້ອມໄດ້.  **ປຸ່ມ:** ມາເລີ່ມກັນເລີຍ! |

|  |
| --- |
| **6. ເນື້ອໃນຂໍ້ຄວາມ ແລະ ຮູບພາບ** |
| ຄຳແນະນຳທີ1: ກົດໃສ່ **ການສ້າງບັນຊີ** (**Create account**), ຈາກນັ້ນ ເລືອກກົດໃສ່ **ສຳລັບຕົວເອງ (For myself)** ຄືຮູບຕົວຢ່າງຂ້າງເທິງ.  **ປຸ່ມ:** ຄໍາແນະນໍາຖັດໄປ! |

|  |
| --- |
| **7. ເນື້ອໃນຂໍ້ຄວາມ ແລະ ຮູບພາບ** |
| ຄຳແນະນຳທີ 2: Gmail ຈະສະເໜີ ທີ່ຢູ່ສອງຊື່ໃຫ້ທ່ານເລືອກ. ຖ້າທ່ານບໍ່ມັກທັງສອງ, ທ່ານກໍ່ສາມາດສ້າງຊື່ທີ່ຢູ່ຂອງຕົວເອງໄດ້ (Create your own Gmail address), ຄືຮູບຕົວຢ່າງຂ້າງເທິງ. ເນື່ອງຈາກທ່ານສາມາດນຳໃຊ້ທີ່ຢູ່ອີເມວນີ້ໄດ້ ເພື່ອຫຼາຍໆຈຸດປະສົງ, ດັ່ງນັ້ນພວກເຮົາຂໍແນະນຳ ໃຫ້ທ່ານເລືອກຕັ້ງຊື່ທີ່ຮຽບງ່າຍ ແລະ ເປັນແບບມືອາຊີບ, ເຊັ່ນ: ຊື່.ນາມສະກຸນ@gmail.com (ຄືຕົວຢ່າງໃນຮູບ). ຖ້າເປັນໄປໄດ້, ຂໍໃຫ້ໃຊ້ຕົວສະກົດດຽວກັນກັບທີ່ທ່ານສະກົດຊື່ຂອງທ່ານຕາມປົກກະຕິ. ຢ່າລືມຂຽນ ທີ່ຢູ່ອີເມວຂອງທ່ານໄວ້ບ່ອນໃດບ່ອນໜຶ່ງ ເພື່ອກັນບໍ່ໃຫ້ລືມ!  **ປຸ່ມ**: ຄໍາແນະນໍາຖັດໄປ! |

|  |
| --- |
| **8. ເນື້ອໃນຂໍ້ຄວາມ ແລະ ຮູບພາບ** |
| ຄໍາແນະນຳທີ 3: ນີ້ແມ່ນສ່ວນທີ່ຄົນສ່ວນໃຫຍ່ສັບສົນ. ລະບົບຈະຂໍໃຫ້ທ່ານສ້າງລະຫັດຜ່ານທີ່ຄາດເດົາຢາກ. ເມື່ອທ່ານພິມລະຫັດຜ່ານທີ່ທ່ານເລືອກໄວ້ໃນປ່ອງດ້ານເທິງ, ທ່ານຈຳເປັນຕ້ອງພິມລະຫັດຜ່ານອັນດຽວກັນໃສ່ໃນໃນປ່ອງດ້ານລຸ່ມເຊັ່ນກັນ. ທັງນີ້ກໍ່ເພື່ອເຮັດໃຫ້ແນ່ໃຈວ່າ ທ່ານບໍ່ໄດ້ພິມລະຫັດຜ່ານຂອງທ່ານເອງຜິດພາດ.  ຢ່າລືມ ຂຽນລະຫັດຜ່ານຂອງທ່ານໄວ້ບ່ອນໃດບ່ອນໜຶ່ງທີ່ປອດໄພ!  ຄຳແນະນໍາແມ່ນມີເທົ່ານີ້. ຄັນຊັ້ນ, ຕອນນີ້ເຮັດຫຍັງຕໍ່?  **ປຸ່ມ**: ລົງທະບຽນ Gmail ດຽວນີ້!  **ປຸ່ມ:** ຊ້າກ່ອນ. ຂ້ອຍຕ້ອງການທົບທວນຄໍາແນະນໍາຄືນອີກຄັ້ງໜຶ່ງ! |

|  |
| --- |
| **9. ຄໍາອະທິບາຍເນື້ອໃນ** |
| ກ່ອນທີ່ທ່ານຈະອອກຈາກລະບົບ, ພວກເຮົາຢາກໃຫ້ທ່ານຮູ້ວ່າ ທ່ານສາມາດສະສົມຄະແນນໄດ້ ໂດຍການອັບເດດໂປຼໄຟລ໌ ToolaKit ຂອງທ່ານ.  ຢ່າລືມກັບເຂົ້າມາຫາບົດຮຽນເມືື່ອທ່ານໄດ້ທີ່ຢູ່ Gmail ຂອງຕົນເອງແລ້ວ!  **ປຸ່ມ:** ເຂົ້າໃຈແລ້ວ! |