**ບົດທີ10: ແຜນທີ່ Google**

|  |
| --- |
| **1. ຄຳອະທິບາຍເນື້ອໃນ** |
| ຂໍຕ້ອນຮັບເຂົ້າສູ່ ບົດທີ 10!  ນີ້ແມ່ນການຮຽນ-ການສອນບົດສຸດທ້າຍ ໃນ ຊຸດບົດຮຽນ ToolaKit, ເຊິ່ງເປັນຊຸດທໍາອິດ. ທ່ານກໍ່ໄດ້ຮຽນຮູ້ຫຼາຍຢ່າງແລ້ວ!  ທ່ານ​ພ້ອມ​ແລ້ວ​ບໍ່?  **ປຸ່ມ:** ມາເລີ່ມກັນເລິຍ! |

|  |
| --- |
| **2. ຂ້າມໄປຂໍ້ຖັດໄປ** |
| ທ່ານຮູ້ຈັກວິທີການນໍາໃຊ້ Google Maps ເພື່ອ ຄົ້ນຫາສະຖານທີ່ ຫຼື ຈຸດຕໍາແໜ່ງທີ່ຢູ່ຂອງທ່ານ ແລະ ແບ່ງປັນ/ແຊມັນແລ້ວບໍ່?  **ປຸ່ມ:** ແມ່ນແລ້ວ, ຂ້ອຍສາມາດເຮັດໄດ້ທັງສາມຢ່າງ.  **ປຸ່ມ**: ບໍ່, ຊ່ວຍສອນຂ້ອຍແນ່! |

|  |
| --- |
| **3. ຄໍາອະທິບາຍເນື້ອໃນ** |
| ຂໍສະແດງຄວາມຍິນດີ! ທ່ານໄດ້ຮຽນຮູ້ບົດຮຽນຊຸດທຳອິດຄົບຖ້ວນແລ້ວ. ຍັງມີອີກຫຼາຍຢ່າງທີ່ຈະນຳມາ!  ຖ້າທ່ານຄິດວ່າແອັບພຼີເຄຊັນນີ້ປັນປະໂຫຍດ, ຊ່ວຍບອກຕໍ່ໝູ່ເພື່ອນຂອງທ່ານແດ່ ເພື່ອໃຫ້ພວກເຂົາໄດ້ຮັບຜົນປະໂຫຍດຄືກັນກັບທ່ານ!  ປຸ່ມ: ໂອເຄ! |

|  |
| --- |
| **4. ຂ້າມໄປຂໍ້ຖັດໄປ** |
| ຂໍຕ້ອນຮັບເຂົ້າສູ່ການຮຽນກ່ຽວກັບ Google Maps! ທ່ານສາມາດຕິດຕັ້ງແອັບພຼີເຄຊັນຂອງ Google Maps ໃນໂທລະສັບມືຖືຂອງທ່ານໄດ້. ມັນຈະມີລັກສະນະເປັນແບບນີ້: ,  ເມື່ອທ່ານຕິດຕັ້ງແອັບພຼີເຄຊັນນີ້ແລ້ວ, ທ່ານກໍ່ສາມາດເລີ່ມຕົ້ນບົດຮຽນໄດ້. ມື້ນີ້ທ່ານຈະໄດ້ຮຽນຮູ້ສອງວິທີ:  1. ວິທີຄົ້ນຫາສະຖານທີ່  2. ວິທີແບ່ງປັນ/ແຊ ຈຸດຕຳແໜ່ງທີ່ຕັ້ງ  ທ່ານຕ້ອງການຢາກເຮັດຫຍັງ?  **ປຸ່ມ:** ຂ້ອຍຢາກຮຽນທັງສອງວິທີ!  **ປຸ່ມ:** ຮຽນວິທີການຄົ້ນຫາສະຖານທີ່!  **ປຸ່ມ:** ຮຽນວິທີການແບ່ງປັນ/ແຊ ຈຸດຕໍາແໜ່ງທີ່ຕັ້ງ! |

|  |
| --- |
| **5. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ນີ້ແມ່ນໜ້າຫຼັກຂອງແອັບພຼີເຄຊັນ Google Maps ຂອງທ່ານ, ເຊິ່ງເປັນບ່ອນເລີ່ມຕົ້ນການຄົ້ນຫາ. ຄຸນນະສົມບັດທີ່ສໍາຄັນທີ່ສຸດໃນໜ້ານີ້ແມ່ນ:  1. / ຄົ້ນຫາຮ້ານອາຫານ, ຮ້ານກະແຟ: ທ່ານສາມາດພິມຊື່ສະຖານທີ່, ຖະໜົນ, ເມືອງ ຫຼື ທີ່ຢູ່ເຕັມໃນປ່ອງຄົ້ນຫານີ້ ເພື່ອໃຫ້ Google Maps ຊ່ວຍທ່ານຊອກຫາ.  2. : ອີກທາງເລືອກໜຶ່ງ, ທ່ານສາມາດປ້ອນ ຄຳສັບສຳຄັນ ໃນຮູບແບບຂໍ້ຄວາມສຽງ.  3. : ຕົວເລືອກນີ້ຖືກນຳໃຊ້ເພື່ອວາງຈຸດຕຳແໜ່ງທີ່ຕັ້ງປະຈຸບັນໃຫ້ມາຢູ່ໃຈກາງຂອງແຜນທີ່.  4. : ນີ້ແມ່ນຈຸດຕຳແໜ່ງປະຈຸບັນຂອງທ່ານ. ນອກນັ້ນທ່ານຍັງສາມາດເລື່ອນແຜນທີ່ໄປທົ່ວໆ ເພື່ອ ເບິ່ງສະພາບແວດລ້ອມອ້ອມຂ້າງຂອງທ່ານ ຫຼື ຊູມເຂົ້າ - ຊູມອອກ.  5. : ນີ້ແມ່ນຄຸນນະສົມບັດພື້ນຖານຂອງແອັບພຼີເຄຊັນທີ່ທ່ານສາມາດໂຕ້ຕອບກັບແຜນທີ່ໄດ້.  6. : ມັນແມ່ນວິທີການວາງແຜນເສັ້ນທາງຂອງທ່ານ ໂດຍອີງຕາມສະພາບການຈໍລະຈອນໃນເວລາຕົວຈິງ. ຟັງຊັນນີ້ອາດຈະບໍ່ສາມາດນໍາໃຊ້ໄດ້ໃນທຸກໆປະເທດ.  7. : Google Maps ຈະພະຍາຍາມແນະນຳສະຖານທີ່ທີ່ຢູ່ໃກ້ທ່ານທີ່ທ່ານອາດຈະສົນໃຈ.  **ປຸ່ມ:** ຄໍາແນະນໍາຖັດໄປ |

|  |
| --- |
| **6. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ຄຳແນະນຳທີ 1: ເພື່ອຊອກຫາສະຖານທີ່ສະເພາະໃດໜຶ່ງ, ທ່ານສາມາດພິມຂໍ້ມູນທີ່ທ່ານມີລົງໃນປ່ອງຄົ້ນຫາ. ຖ້າສະຖານທີ່ນັ້ນໄດ້ຖືກລົງທະບຽນໃນ Google Maps ແລ້ວ, ແອັບພຼີເຄຊັນກໍ່ຈະສະແດງຕຳແໜ່ງທີ່ຢູ່ຂອງສະຖານທີ່ນັ້ນ, ພ້ອມທັງຂໍ້ມູນອື່ນໆ. ດັ່ງທີ່ສະແດງໃນຮູບຕົວຢ່າງຂ້າງເທິງນີ້.  ເມື່ອທ່ານໄດ້ພົບມັນແລ້ວ, ທ່ານກໍ່ຈະມີຕົວເລືອກຕໍ່ໄປນີ້:  1. : ເມື່ອທ່ານກົດໃສ່ສັນຍາລັກນີ້, ມັນກໍ່ອະນຸຍາດໃຫ້ Google Maps ໄດ້ສະແດງວິທີການເດີນທາງຈາກຕຳ ແໜ່ງປະຈຸບັນຂອງທ່ານ ໄປຍັງ ບ່ອນທີ່ທ່ານຕ້ອງການໄປ.  2. : ຖ້າທ່ານກົດປຸ່ມນີ້, Google Maps ຈະໃຫ້ຄຳແນະນຳກ່ຽວກັບວິທີການ ໃນການເດີນທາງຢ່າງລະອຽດ ແບບລ້ຽວນີ້ລ້ຽວນັ້ນ ຕາມຄວາມເປັນຈິງຂອງເສັ້ນທາງ ເພື່ອຊ່ວຍທ່ານເດີນທາງໄປຍັງຈຸດໝາຍປາຍທາງຂອງທ່ານ.  3. : ຖ້າທ່ານຕ້ອງການໂທຫາປາຍທາງຂອງທ່ານ ເພື່ອຂໍຂໍ້ມູນເພີ່ມເຕີມ, ທ່ານສາມາດກົດໃສ່ຕົວເລືອກນີ້.  4. : ນອກນັ້ນທ່ານຍັງສາມາດແບ່ງປັນ/ແຊ ຕຳແໜ່ງດັ່ງກ່າວໃຫ້ກັບຄົນອື່ນ ໂດຍກົດປຸ່ມນີ້.  **ປຸ່ມ:** ຄໍາແນະນໍາຖັດໄປ |

|  |
| --- |
| **7. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ຄຳແນະນຳທີ 2: ຖ້າທ່ານກົດໃສ່  , Google Maps ຈະນຳທ່ານໄປສູ່ ພາກເຊື່ອມຕໍ່/ອິນເຕີເຟດສ ລະຫວ່າງທ່ານກັບແຜນທີ່ ດັ່ງຮູບຂ້າງເທິງນີ້. ແຜນທີ່ຈະສະແດງທາງເລືອກຕ່າງໆໃຫ້ກັບທ່ານ.  ເວລາໃນການເດີນທາງທີ່ຄາດຄະເນໄວ້ຈະສະແດງຢູ່ດ້ານຂ້າງ ຂອງແຕ່ລະເສັ້ນທາງ. ນອກນັ້ນ, ທ່ານຍັງສາມາດປຽບທຽບເວລາໃນການເດີນທາງ ຕາມປະເພດການຂົນສົ່ງທີ່ແຕກຕ່າງກັນ.  ທ່ານສາມາດສັງເກດເຫັນວ່າ ເສັ້ນທາງລະຫວ່າງ ຕຳແໜ່ງທີ່ຕັ້ງປັດຈຸບັນຂອງທ່ານ ຫາຈຸດໝາຍປາຍທາງຂອງທ່ານນັ້ນ ແມ່ນຈະຖືກເນັ້ນ/ໄຮໄລ້ ໃຫ້ເປັນສີເຂັ້ມ.  ກົດໃສ່  ເພື່ອເລີ່ມຕົ້ນການເດີນທາງຂອງທ່ານ!  ຄໍາແນະນໍາ: ໃນຂະນະທີ່ທ່ານກຳລັງເດີນທາງ, ທ່ານສາມາດກວດເບິ່ງໄດ້ວ່າ ຕອນນີ້ທ່ານກຳລັງຢູ່ຈຸດໃດແລ້ວ ໂດຍສັງເກດເບິ່ງຈຸດວົງມົນສີຟ້າ  ທີ່ສະແດງຢູ່ເທິງແຜນທີ່ ແລະ ທ່ານສາມາດກຳນົດຕຳແໜ່ງຂອງທ່ານໃຫ້ຢູ່ໃຈກາງຂອງແຜນທີ່ ໂດຍການກົດໃສ່ສັນຍາລັກ.  ຄໍາແນະນໍາ: ທ່ານຍັງສາມາດຂະຫຍາຍຮູບແຜນທີ່ໃຫ້ໃຫຍ່ຂຶ້ນ ເຊັ່ນດຽວກັນກັບ ການຂະຫຍາຍຮູບໃດໜຶ່ງໃຫ້ໃຫຍ່ຂຶ້ນ ໂດຍໃຊ້ສອງນິ້ວດຶງຮູບເທິງໜ້າຈໍ (ດຶງຮູບອອກທາງຂ້າງເພື່ອຂະຫຍາຍໃຫ້ອອກ ຫຼື ດຶງມັນກັບເຂົ້າຄືນ ເພື່ອເຮັດໃຫ້ເປັນຮູບປົກກະຕິ).  ທ່ານສາມາດເບິ່ງເສັ້ນທາງການເດີນທາງຂ້າງໜ້າ ດ້ວຍການດຶງແຜນທີ່ຂຶ້ນ, ລົງ, ຊ້າຍ ຫຼື ຂວາດ້ວຍນິ້ວມືຂອງທ່ານ. ຖ້າຈຸດວົງມົນສີຟ້າ ໃນແຜນທີ່ຂອງທ່ານເສຍ, ໃຫ້ທ່ານກົດໃສ່  ເພື່ອ ນໍາຕໍາແໜ່ງທີ່ຕັ້ງຂອງທ່ານໃຫ້ກັບມາຢູ່ໃຈກາງຂອງແຜນທີ່ຄືນ.  **ປຸ່ມ:** ເຂົ້າໃຈແລ້ວ! |

|  |
| --- |
| **8. ຂ້າມໄປຂໍ້ຖັດໄປ** |
| ຄຳແນະນຳຊຸດທຳອິດກໍ່ມີພຽງແຕ່ເທົ່ານີ້ . ຕອນນີ້ທ່ານຕ້ອງການຢາກເຮັດຫຍັງ?  **ປຸ່ມ**: ຊ້າກ່ອນ! ຂ້ອຍຕ້ອງການທົບທວນຂັ້ນຕອນຕ່າງໆຄືນອີກຄັ້ງ.  **ປຸ່ມ:** ຂ້ອຍຢາກຮຽນຮູ້ວິທີການແບ່ງປັນຈຸດຕໍາແໜ່ງທີ່ຕັ້ງ!  **ປຸ່ມ:** ຂ້ອຍຢາກສິ້ນສຸດບົດຮຽນນີ້. |

|  |
| --- |
| **9. ຄຳອະທິບາຍພ້ອມຂໍ້ຄວາມ ແລະ ຮູບພາບ** |
| ຄໍາແນະນໍາ 1: ຫາກທ່ານຕ້ອງການຢາກແບ່ງປັນ/ແຊ ຕໍາແໜ່ງທີ່ຕັ້ງປະຈຸບັນຂອງທ່ານ, ໃຫ້ກົດໃສ່  ແລະ ໃຊ້ນິ້ວກົດຄ້າງໃສ່ປຸ່ມນີ້ເປັນເວລາ3ວິນາທີກ່ອນປ່ອຍອອກ, ສັນຍາລັກທີ່ເອີ້ນວ່າ "PIN" ຈະປະກົດຂຶ້ນ. ຫຼັງຈາກນັ້ນ, ໃຫ້ທ່ານກົດໃສ່ສັນຍາລັກແບ່ງປັນ/ແຊ  ເພື່ອ ແບ່ງປັນ/ແຊ ຕໍາແໜ່ງທີ່ຕັັ້ງນີ້ໃຫ້ກັບຄົນອື່ນ ຜ່ານວິທີການທີ່ທ່ານເລືອກ.  **ປຸ່ມ:** ຄຳແນະນຳຖັດໄປ |

|  |
| --- |
| **10. ຄໍາແນະນໍາ ພ້ອມຂໍ້ຄວາມ ແລະ ຮູບພາບ** |
| ຄໍາແນະນໍາທີ2: ວິທີການແບ່ງປັນ/ແຊ ຕຳແໜ່ງຂອງສະຖານທີ່ສະເພາະໃດໜຶ່ງທີ່ຍັງບໍ່ໄດ້ຖືກລົງທະບຽນ ໃນ Google Maps ກໍ່ຄ້າຍຄືກັນກັບ ການແບ່ງປັນ/ແຊ ຕໍາແໜ່ງທີ່ຕັ້ງຂອງທ່ານເອງ, ແຕ່ທ່ານຈຳເປັນຕ້ອງ ຊອກຫາ ຕໍາແໜ່ງທີ່ຕັ້ງຂອງສະຖານທີ່ ທີ່ທ່ານຕ້ອງການແບ່ງປັນ/ແຊໃນແຜນທີ່ກ່ອນ, ຫຼັງຈາກນັ້ນ ໃຫ້ທ່ານກົດໃສ່ຈຸດຕຳແໜ່ງ ແລະ ກົດຄ້າງໄວ້ ເປັນເວລາ 3 ວິນາທີ ກ່ອນປ່ອຍອອກ. ຈາກນັ້ນ, ຈຸດ A  ຈະປາກົດຕາມທີ່ສະແດງຢູ່ໃນຮູບຂ້າງເທິງ. ຫຼັງຈາກນັ້ນ, ທ່ານສາມາດກົດໃສ່ສັນຍາລັກແບ່ງປັນ/ແຊ  ເພື່ອ ສົ່ງຈຸດຕຳແໜ່ງນັ້ນ ໃຫ້ກັບຄົນອື່ນໃນທັນທີ, ຫລື ກົດປຸ່ມບັນທຶກ ໄປນຳໃຊ້ໃນພາຍຫຼັງ.  **ປຸ່ມ:** ຄໍາແນະນຳຖັດໄປ |

|  |
| --- |
| **11. ຄໍາແນະນໍາ ພ້ອມຂໍ້ຄວາມ ແລະ ຮູບພາບ** |
| ຄຳແນະນຳທີ3: ຖ້າທ່ານກົດປຸ່ມ ‘**ບັນທຶກ/**Save’, ຫນ້ານີ້ຈະປະກົດຂຶ້ນ. ທ່ານມີທາງເລືອກສອງ-ສາມຢ່າງໃຫ້ເລືອກ. ທ່ານສາມາດກົດ ‘+ **ລາຍຊື່ໃໝ່**/**New list’** ເພື່ອສ້າງລາຍການຂອງທ່ານເອງ ພ້ອມລາຍລະອຽດຂອງບັນດາຕໍາແໜ່ງທີ່ຕັ້ງຂອງທ່ານ, ເພື່ອແບ່ງປັນ/ແຊ ໃຫ້ລູກຄ້າຂອງທ່ານໄດ້.  ນອກນັ້ນທ່ານຍັງສາມາດເລືອກສະຖານທີ່ ‘**ຕ້ອງການໄປ/ Want to go’**, ‘**ນິຍົມ/Favorites’** ຫຼື ‘**ສຳຄັນ/ຕິດດາວ/Starred’** ເພື່ອ ຈັດປະເພດສະຖານທີ່ທີ່ທ່ານບັນທຶກໄວ້.  ເມື່ອທ່ານໄດ້ເລືອກຕໍາແໜ່ງຂອງທ່ານທີ່ຈະບັນທຶກແລ້ວ, ໃຫ້ກົດ ‘**ສຳເລັດ/Done’**. ຫຼັງຈາກນັ້ນ, ທ່ານສາມາດແບ່ງປັນ/ແຊ ຕຳແໜ່ງທີ່ທ່ານຫາກໍ່ສ້າງແລ້ວ, ຫຼື ບັນດາຕຳແໜ່ງຕ່າງໆທີ່ໄດ້ບັນທຶກໄວ້ໃນລາຍການຂອງທ່ານ.  **ປຸ່ມ:** ເຂົ້າໃຈແລ້ວ! |

|  |
| --- |
| **12. ຂ້າມໄປຂໍ້ຖັດໄປ** |
| ບົດຮຽນນີ້ກໍ່ມີພຽງແຕ່ເທົ່ານີ້! ທ່ານຕ້ອງການຢາກເຮັດຫຍັງຕອນນີ້?  **ປຸ່ມ**: ຂ້ອຍຕ້ອງການທົບທວນຂັ້ນຕອນຕ່າງໆ ຄືນອີກຄັ້ງ.  **ປຸ່ມ:** ຂ້ອຍຢາກສິ້ນສຸດບົດຮຽນນີ້. |